Pagrūšlaukė

Pagrūšlaukė – buvęs kaimas šiaurinėje Kretingos rajono savivaldybės teritorijos dalyje, į šiaurę nuo Grūšlaukės.

 Geografija 

Kaimas plytėjo tarp Pievolupio ir Grūšlaukės miestelio, į šiaurę – šiaurės vakarus nuo kapinių plytėjusioje lygumoje.

 Istorija 

Įkurtas po 1861 m. žemės reformos, išdalinus čia buvusią Grūšlaukės dvaro žemę iš baudžiavos paleistiems valstiečiams. Pavadinimas atspindi geografinę kaimo padėtį. Rašytiniuose šaltiniuose vietovardis rašomas , . Pirmąkart paminėtas 1866 m.1866 m. Salantų parapijos gyventojų katalikų statistika. – Lietuvos valstybės archyvas. – F. 378, b. 2547. – L. 845

1866 m. kaime buvo 10 ūkių.Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 71 XX a. I pusėje kaimo pakraštyje už Grūšlaukės kapinių stovėjo vėjo malūnas. 1918 m. kaimas pažymėtas Vokietijos kariuomenės generalinio štabo parengtame Rusijos imperijos topografiniame žemėlapyje.Karte des westlichen Russlands: J17.Sałanty. – 1918 Plečiantis Grūšlaukės gyvenvietei, kaimas susiliejo su miesteliu, 1923 m. Lietuvos apgyventų vietų surašyme tarp Darbėnų valsčiaus gyvenviečių nebeaptinkamas.Lietuvos apgyventos vietos. – Kaunas, 1925. – P. 111–112

 Gyventojai 

 Šaltiniai 

Kategorija:Panaikintos Kretingos rajono savivaldybės gyvenvietės